Nariadenie Komisie (ES) č. 559/95
z 13. marca 1995
o zatrieďovaní určitého tovaru do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 3115/94 [2], najmä na jeho článok 9,
keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu zmieneného nariadenia, je potrebné prijať opatrenia týkajúce sa klasifikácie tovaru uvedeného v prílohe tohto nariadenia;
keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá sa taktiež uplatnia na každú nomenklatúru, ktorá sa úplne alebo čiastočne zakladá na kombinovanej nomenklatúre alebo ktorá do nej pridáva dodatočné podrozdelenia a ktorá je zavedená zvláštnymi ustanoveniami spoločenstva, s cieľom uplatnenia colných alebo ostatných opatrení na obchod s tovarom;
keďže podľa zmienených pravidiel sa musí tovar opísaný v stĺpci 1 tabuľky uvedenej v prílohe tohto nariadenia zaradiť pod príslušný číselný znak uvedený v stĺpci 2 z dôvodov vysvetlených v stĺpci 3;
keďže je vhodné, aby s výnimkou opatrení účinných v spoločenstve, ktoré sa týkajú systému dvojitej kontroly a dohľadu vopred a retrospektívneho dohľadu nad textilnými výrobkami dovážanými do spoločenstva, držiteľ mohol aj naďalej po dobu 60 dní používať, v súlade s ustanoveniami článku 16 (6) nariadenia Rady (EHS) č. 2913/92 z 12. októbra 1992, ustanovujúceho colný zákonník spoločenstva [3], záväzné colné informácie o zaradení tovaru v kombinovanej nomenklatúre, ktoré sú vydané colnými orgánmi členských štátov a ktoré nie sú v súlade s týmto nariadením;
keďže opatrenia ustanovené v tomto nariadení sú v súlade so stanoviskom Sekcie colnej a štatistickej nomenklatúry Výboru pre colný kódex,
PRIJALA TOTO NARIADENIE:
Článok 1
Tovar opísaný v stĺpci 1 tabuľky uvedenej v prílohe sa teraz v rámci kombinovanej nomenklatúry zaradí pod príslušný číselný znak uvedený v stĺpci 2 zmienenej tabuľky.
Článok 2
S výnimkou opatrení účinných v spoločenstve, ktoré sa týkajú systému dvojitej kontroly a dohľadu vopred a retrospektívneho dohľadu nad textilnými výrobkami dovážanými do spoločenstva, záväzné colné informácie o zaradení tovaru v kombinovanej nomenklatúre, ktoré sú vydané colnými orgánmi členských štátov a ktoré nie sú v súlade s týmto nariadením sa môžu v súlade s ustanoveniami článku 12 (6) nariadenia Rady (EHS) č. 2913/92 z 12. októbra 1992 používať ešte po dobu 60 dní.
Článok 3
Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 13. marca 1995.